  Майя Бывальцева 20-тӥ коньывуонлы Удмуртиын эшшо 116 адямилэсь выль коронавирус инфекциез шедьтӥзы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Диагноззы Ижкарын 54 улӥсьёслэн зэмаз, Воткаын – 22, Дэри ёросын – 11, Глазкарын, Алнаш ёросын – сизьым, Можгаын- вить, Шаркан ёросын – ньыль, Балезино, Можга ёросъёсын – кык, Вавож, Пичи Пурга ёросъёсын – одӥг. 153 адями висёнэз вормиз Туннэ нуналлы элькунын выль коронавирус инфекциен черлан 7 сюрс 645 учыр лабораториосын зэматэмын. 5 сюрс 406 адями йӧназ, 133 мурт кулӥз. Та дыре 107-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  